Nejapa-Miraflores

Nejapa-Miraflores je neaktívne vulkanické pole, pozostávajúce z niekoľkých troskových kužeľov a maarov, nachádzajúce sa v Nikarague v departmente Managua. Pole sa rozprestiera pozdĺž erupčnej zóny, tiahnucej sa od jazera Managua až po západný okraj hlavného mesta Nikaraguy.

Chemické a minerálne zloženie vulkanitov poľa Nejapa-Miraflores sa dosť odlišuje od hornín iných nikaragujských sopiek - prevládajú tholeitické bazalty podobného zloženia, ako bazalty stredooceánskych chrbtov. Posledná vulkanická aktivita poľa má viac ako 2 500 rokov.

 Zoznam vulkanických foriem poľa Nejapa-Miraflores 
 Troskové kužele
 Cerro de la Embajada
 Cerro Frawley
 Cerro KM 14
 Cerro Motastepe - 360 m
 Maary
 Laguna de Asososca
 Laguna de Tiscapa
 Nejapa Pit
 Ticomo Pit

 Externé odkazy 
 www.volcano.si.edu  - vulkanické pole Nejapa-Miraflores na Global Volcanism Program 

Kategória:Sopky Nikaraguy
Kategória:Troskové kužele
Kategória:Maary